
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/12
URBROJ: 2170-34-01-26-1

Bribir, 6. studenoga 2026. 


Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15, 69/22), objavljuje


PREDMET: Godišnji plan upravljanja imovinom Općine Vinodolske općine za 2026. godinu i Odluka o usvajanju Godišnjeg plana upravljanja imovinom Općine Vinodolske općine za 2027. godinu
· Nacrt prijedloga za savjetovanje s javnošću


Pravni temelj
	 Pravni temelj za donošenje Odluke o usvajanju Godišnjeg plana upravljanja imovinom Općine Vinodolske općine za 2027. godinu sadržan je u odredbama članka 54. Zakona o upravljanju nekretninama i pokretninama u vlasništvu Republike Hrvatske („Narodne novine“ broj: 155/23), članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20.) i članka 48. Statuta Općine Vinodolske općine („Službene novine Primorsko-goranske županije“ broj: 40/09., 15/13, 30/13 – pročišćeni tekst, 7/18, 2/19, 13/20, 41/20 – pročišćeni tekst, 8/21.).

	Obrazloženje
	Predstavničko tijelo jedinice lokalne samouprave donosi Godišnji plan upravljanja imovinom Općine Vinodolske općine za 2027. godinu i Odluku o usvajanju Godišnjeg plana upravljanja imovinom Općine Vinodolske općine za 2027. godinu. 

	Ovaj Godišnji plan predstavlja realan i izvediv okvir upravljanja nekretninama za godišnji  period, osobito uzevši u obzir činjenicu da je Strategija upravljanja imovinom donesena u 2022., a koja predstavlja temelj za izradu i ovog Godišnjeg plana.  Godišnjim planom upravljanja imovinom određuju se kratkoročni ciljevi, smjernice upravljanja imovinom Općine Vinodolske općine, provedbene mjere u svrhu provođenja Strategije, detaljna analiza stanja upravljanja pojedinim oblicima imovine u vlasništvu Općine Vinodolske općine, godišnji planovi upravljanja pojedinim oblicima imovine u vlasništvu Općine Vinodolske općine. Kvalitetno i transparentno upravljanje imovinom u vlasništvu Općine Vinodolske općine osigurava optimalno iskorištenje resursa i efikasno korištenje prostora čim se olakšava provedba infrastrukturnih projekata i aktivnosti, smanjuje mogućnost zloupotrebe ili nenamjernog propadanja imovine te stvara atraktivno okruženje za građane i investitore, potičući time ekonomski rast.  Optimalno iskorištenje resursa: Evidencija omogućava efikasno planiranje, raspodjelu i korištenje imovine. Na temelju podataka o imovini, mogu se bolje donositi odluke o tome kako najbolje iskoristiti dostupne resurse. Financijsko upravljanje: Evidencija pomaže u praćenju vrijednosti imovine te utvrđivanju troškova održavanja, popravaka i investicija. To omogućuje bolje financijsko planiranje i upravljanje u skladu s odlukama Općinskog vijeća i Općinskog načelnika. Imajući točne informacije o imovini, moguće je bolje planirati dugoročni razvoj, izgradnju infrastrukture te prilagoditi strategiju u skladu s potrebama i ciljevima. Također kvalitetna evidencija olakšava sudjelovanje u projektima, apliciranje za fondove i suradnju s drugim organizacijama, jer pruža jasne informacije o resursima koji su na raspolaganju.
	Potrebna financijska sredstva
	Financijska sredstava potrebna za donošenje Godišnjeg plana upravljanja imovinom Općine Vinodolske općine za 2027. godinu i Odluke o usvajanju Godišnjeg plana upravljanja imovinom Općine Vinodolske općine za 2027. godinu osigurana su Proračunu Općine Vinodolske općine za 2027. godinu.

Temeljem članka 11. Zakona o pravu na pristup informacijama („Narodne novine“ broj 25/13, 85/15, 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost s predloženim Nacrtom prijedloga Godišnjeg plana upravljanja imovinom Općine Vinodolske općine za 2027. godinu i Odluke o usvajanju Godišnjeg plana upravljanja imovinom Općine Vinodolske općine za 2027. godinu i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odredbe Godišnjeg plana upravljanja imovinom Općine Vinodolske općine za 2027. godinu i Odluke o usvajanju Godišnjeg plana upravljanja imovinom Općine Vinodolske općine za 2027. godinu.
 Savjetovanje sa zainteresiranom javnošću provest će se u trajanju od 6. studenoga do 6. prosinca 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga Godišnjeg plana upravljanja imovinom Općine Vinodolske općine za 2027. godinu i Odluke o usvajanju Godišnjeg plana upravljanja imovinom Općine Vinodolske općine za 2027. godinu dostavite na adresu elektroničke pošte ana.tomasek@vinodol.hr. 

Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga Godišnjeg plana upravljanja imovinom Općine Vinodolske općine za 2027. godinu i Odluke o usvajanju Godišnjeg plana upravljanja imovinom Općine Vinodolske općine za 2027. godinu raspravljati će Općinsko vijeće Općine Vinodolske općine kao nadležno predstavničko tijelo. 


						                    PROČELNIK
                Miljenko Šimić, v.r.	






























		
U privitku:

· Nacrt prijedloga Godišnjeg plana upravljanja imovinom Općine Vinodolske općine za 2027. godinu
· Prijedlog Odluke o usvajanju Godišnjeg plana upravljanja imovinom Općine Vinodolske općine za 2027. godinu
· Obrazac sudjelovanja u javnom savjetovanju

